**Comunicat de presă**

**Evaluările naționale la finalul claselor a II-a, a IV-a și a VI-a**

**în anul școlar 2021—2022**

**Toate probele se susțin cu prezență fizică** în sălile în care elevii își desfășoară în mod obișnuit activitatea. Sălile sunt adaptate în prealabil, după caz, în funcție de testul planificat, prin eliminarea oricăror materiale didactice care i-ar putea influența pe elevi.

**Rezultatele individuale obținute la aceste evaluări nu se afișează/ nu se comunică public și nu se înregistrează în catalogul clasei.** Rezultatele vor fi valorificate strict la nivelul unității de învățământ prin elaborarea planurilor individualizate de învățare, acolo unde este cazul, respectiv informarea elevilor și a părinților/reprezentanților legali asupra stadiului formării și dezvoltării competențelor evaluate.

 Probele se desfășoară conform calendarului aprobat de Ministerul Educației OME 5327/29 septembrie 2021, astfel:

1. **Evaluarea competențelor fundamentale la finalul clasei a II-a – EN II:**

10 mai 2022 – scris – Limba română

11 mai 2022 – citit – Limba română

12 mai 2022 – matematică

1. **Evaluarea competențelor fundamentale dobândite în ciclul primar la finalul clasei a IV-a – EN IV:**

17 mai 2022 – Limba română

18 mai 2022 – Matematică

1. **Evaluarea elevilor la finalul clasei a VI-a – EN VI:**

25 mai 2022 - Limbă și comunicare

26 mai 2022 – Matematică și Științe ale naturii

 **Probele se susțin începând cu ora 10.00.**

**Biroul Comunicare I.Ș.J. Călărași**